text: Las danzas de mis memorias. Foto_ Rojo Pandereta
  Rojo Pandereta (Oihana Altube i Javier Vaquero) busquen aprofundir en les danses folklòriques i castisses a través de la transmissió oral i corporal, mantenint trobades amb persones de la tercera edat que no hagin estat professionals de la dansa però que tinguin un vincle afectiu i emocional amb l'acció de ballar. A través d'aquestes trobades, duen a terme una recuperació arqueològica de moviments, danses i ritmes. Sessions lúdiques on reconstruir les danses del passat des de les memòries del present, i on gaudir de la immaterialitat de la dansa per donar importància a l'intangible, l'inacabat, allò que no podem recordar del tot.
  Amb aquest objectiu, es convoca d'abril a juny al Centre de Cultura Contemporània Condeduque de Madrid a un grup de participants per tal de compartir aquest procés d'aprenentatge i gaudi, donant peu a un arxiu de danses i records que culminarà en forma de revetlla popular, un festeig on compartir i celebrar el procés col·lectiu.
  Rojo Pandetera Javier Vaquero i Oihana Altube
  Projecte expandit que, en aquesta ocasió, pren forma de laboratori de mediació intergeneracional. Javier Vaquero i Oihana Altube estenen així un dels seus interessos principals després d'una recerca en dansa al voltant de l'obra de Don Quixote de la Mancha i el ballet coreografiat per Marius Petipa, amb la qual van desafiar convencions i es van reapropiar de símbols de la Marca Espanya per navegar el conflicte de les identitats espanyoles.